**Årsmøte i Hole menighet**

**Søndag 27. mars 2022**

**Kl. 12.00.**

**Hole kirke**

**Saksliste:**

**Godkjenning av innkalling og saksliste.**

1. **Menighetens årsmelding**
2. **Menighetens regnskap**
3. **Godkjenning av lokal grunnordning**
4. **Uttalelse om ny gudstjenesteforordning**

Årsmelding Hole kirkelige fellesråd 2021

Hole Kirkelige Fellesråd er valgt i henhold til Trossamfunnsloven §§ 13 og har som hovedoppgave å drifte Hole menighet juridisk, administrativt og økonomisk. Dette gjøres i samarbeid med Hole Kommune som hvert år bevilger penger til driften i henhold til Trossamfunnsloven § 14.

### **MENIGHETSRÅDETS SAMMENSETNING:**

Leder: Anne Hurum  
Nestleder: Sevat Lappegard

Medlemmer: Christian Grønsleth  
Svein Solheim  
Mari Persdatter Lehtisyrjä Hafnor   
Noralv Holm  
  
Kristin Moen Saxegaard - kun FR  
Morten Hunstad (sokneprest) - kun MR  
Solveig Marie Raaen (kommunal repr ) - kun FR  
Frithjof Rudstaden (vara kommunal repr)

Varamedlemmer: Mari Lien  
Gerd Jakoben  
Ingeborg Høy

Rådets sekretær: Kirkeverge Julie Ulven-med talerett, ikke stemmerett

58 % av menighetsrådets medlemmer (inkl varamedlemmer) er kvinner, og 42 % er menn. Menighetsrådets leder er kvinne. Likestilling er godt iveretatt.

### **ORGANISERING/UNDERUTVALG**

**Menigheten har hatt følgende komiteer og utvalg I 2021:**

* Menighetsbladet – Morten Hunstad
* Kirkekaffe – Noralv Holm**.**
* Gudstjenesteutvalg – Morten Hansen Hunstad, Anne Hurum, Grethe Ulversøy,   
  Sevat Lappegard, Helle Reklev og Christian Grønsleth.
* Trosopplæringsutvalg – Torun Eskevik Ruud, Elin T. Holm, Frithjof Rudstaden og Rune Western.
* Kakebaking – Marit Rudstaden.

### **STILLINGSOVERSIKT**

Sokneprest: Morten Hansen Hunstad 100 %.   
Kapellan: Kaja Burhol Austad 30 %. Sluttet 1.8.21  
Kirkeverge: Julie Ulven 75 %.   
Diakon: Torun Eskevik Ruud 10 %. Ekstra 20 % vikar.   
Trosopplærer: Torun Eskevik Ruud 50 %.   
Kantor: Grethe Ulversøy 80 %. 20 % ansatt i kulturskolen   
Kirkegårdsarbeider: Berit Gaardhammer 30 %.  
 Rune I. Andersen 70 %.   
 John Johnsen 30 %.  
Kirketjener: Berit Gaardhammer 30 %.  
 Rune I. Andersen 10 %.  
 Nima K. Welo i 12 %.  
Adm. sekretær: Hildegunn Roos 70 %.  
Menighetspedagog: Emma Caroline Hunstad 20 %. Vikar til 1.6.21.  
 Vigdis-Merete Rønning 20 % fra 15.8.21.

Takk til alle ansatte for en god innsats i 2021. Dere gjør alle en viktig jobb for Hole menighet.  
  
73 % av alle ansatte er kvinner, og 27 % er menn. Daglig leder/kirkeverge er kvinne. Likeverd mellom kjønnene er godt iveretatt, men ideelt sett burde det vært en større andel menn.

### **MØTER OG SAKER**

Menighetens årsmøte ble avholdt søndag 10. mars i Hole kirke etter gudstjenesten.  
Hole menighetsråd har hatt 13 møter og behandlet totalt 39 fellesråd- og menighetsrådssaker.  
  
Spesielle saker fra året:

* Fellesrådet har vært aktive i debatten, og sendt inn høringssvar vedrørende forslag til endring i kirkelig organisering.
* Revidert lokal grunnordning for gudstjeneste.  
    
  Andre aktiviteter i menigheten  
  24.1: Åpen kirke  
  31.1: Åpen kirke  
  18.1: Åpen kirke  
  6.5: Bispevisitas del 2.  
  9.5: Visitasgudstjeneste i Norderhov

11.5: Dugnad ute på Sollihøgda kapell.  
16.6: Pilegrimsvandring fra Bønsnes kirke til Skomakerstua.  
22.7: Minnegudstjeneste Utøya 10 år.  
29. 7: Olsokmesse flyttet fra Bønsnes kirke til Hole kirke.

1.10: Pilgrimsvandring fra Bønsnes for ansatte og innsatte ved Ringerike

fengsel sammen.  
24.12: Utegudstjeneste Sollihøgda kapell.

### **KONFIRMANTER**

Konfirmantundervisningen i Hole er delt inn i ulike aktiviteter. Undervisningen har en ramme med liturgisk åpning, lystenning og avslutning, der vi lyser velsignelsen. Hver gang tar vi for oss et nytt tema og nye perler i kristuskransen. Tirsdager er undervisningsdag. Stort sett er konfirmantene delt i tre grupper. Å kunne dele opp kullet slik, gir muligheten for en bedre undervisning og mer kontakt med hver enkelt konfirmant.

Konfirmantene er ministranter på minst to gudstjenester og deltar på tre temagudstjenester (Tomasmesse, kristuskransgudstjeneste og lysmesse), samt egenvalgte gudstjenester. Det er laget en undervisningsserie, KORT SAGT, som ligger på Facebook og hjemmesiden.

Vi har egen Facebook-gruppe for konfirmanter og foreldre. I tillegg kommuniseres det via blant annet Spond.

Fasteaksjonen til Kirkens nødhjelp ble i 2021 heldigital. Dessverre ble resultatet mye lavere enn forventet. Kr 12 809,- i 2021, mot kr 23 711 i 2020.

Vårens konfirmasjon ble flyttet til høsten pga koronaen.

2022- konfirmantene var på leir på Gulsrud leirsted høsten 2021.

Foreldrene var kjappe til å stille som nattevakter. Når det gjaldt medledere, slet vi mer. Med hele 20 gutter på leir, var vi særlig på jakt etter mannlig hjelp, noe som viste seg nærmest umulig. Takket være Noralv Holm, som steppet inn på kort varsel, ble det en vellykket leir.

Fossen fritid kom og hadde et spennende teambuildingsopplegg på lørdagen.

Vi søkte K-stud om økonomisk støtte til leiren. Støtten dekket nesten hele regningen til Fossen.

### **SOSIALE MEDIER OG DIGITAL SATSNING**

Selv om 2021 også har vært sterkt preget av smittevernsrestriksjoner har det ikke vært så lange perioder hvor det ikke har vært mulig å avholde fysiske arrangementer. Derfor har den digitale aktiviteten vært lavere enn i 2020. Juleaften ble det laget en digital prostigudstjeneste hvor det ble filmet fra Hole kirke, og flere andre kirker i prostiet. Denne gudstjenesten ble også publisert på Ringerikes Blad sin side.

Hjemmesiden [www.kirken.no/hole](http://www.kirken.no/hole) brukes også til påmelding av dåp, konfirmasjon, og bryllup. Der ligger i tillegg praktisk informasjon, og informasjon om kirkene, orglene, tro og mye annet vi håper er av nytte og interesse.

På Hole menighet sin facebook-side er det informasjon om gudstjenester, babysang, familiesang og andre arrangementer. Der deler vi også innlegg fra Den norske kirke, og Ringerike prosti som kan være av interesse også for vår menighet.

Hole menighet er på Instagram hvor vi i hovedsak deler bilder. Hole menighet jobber kontinuerlig med å være oppdatert, og aktuelle på sosiale medier. Det er en viktig kommunikasjonsplattform. Innholdet på de digitale plattformene er i stadig endring, og vi har som målsetning at det skal legge ut noe nytt minst to ganger i uka.

### **HOLEPOSTEN**

Holeposten er menighetsbladet som frivillige fra menigheten deler ut til alle i Hole. Opplaget er på 3000. Det ble i 2021 gitt ut tre numre. Temaer det har vært skrevet om er blant annet pilegrimsvandring, trosopplæring, historien bak salmer, musikk, konfirmanter, andakt, historie, intervjuer og reportasjer om det som skjer og har skjedd i bygda. Hole historielag er med som fast bidragsyter. Redaktør for Holeposten er Morten Hansen Hunstad.  
Takk til alle som bidrar med redaksjonelt, og pengegaver med Holeposten. Uten dere hadde det ikke vært mulig å gi ut Holeposten.

### **ØKONOMI**

**Drift**  
Driftsbudsjettet for 2021 har et overforbruk på kr 331 700,-.

Større avvik fra budsjett, og uforutsette kostnader.   
Leie kjølerom med tilbakevirkende kraft til 2019 kr 124 200,-.   
Pensjonskostnad inkl. reguleringspremie kr 131 000,- over budsjett. Rundt halvparten knyttet til økning i reguleringspremie.  
Over fordobling av strømkostand fra kr 45 000,- til kr 100 000,-.  
Takkoffer til Hole menighet nedgang på 43 %.

Noen punkter fra regnskapet   
(Avrundet beløp er benyttet for oversiktens skyld)   
Driftsinntekter:  
Fra Hole kommune kr. 3 590 500,-  
Statlige midler til bl.a. trosopplæring kr. 597 000,-  
Kundeutbytte KNIF Kr. 16 000,-  
Takkoffer til Hole menighet kr. 12 000,-  
Takkoffer innsamlet til andre kr. 17 000,-  
Innsamling til Sollihøgda kapell og urnelund kr. 49 000,-

Driftsutgift:  
Lønn, pensjon og sosiale utgifter kr. 3 422 000,-  
Daglige og faste driftsutgifter kr. 1 550 000,-  
Bygg og vedlikeholdsutgifter kr. 133 000,-

Bundne driftsfond:  
Trosopplæring kr. 21 500,-  
Testamentgave kr. 224 000,-  
Sum bundnefond (ekskl. nevnte over) kr. 97 000,-  
Kirkesenter/menighetshus kr. 552 000,-  
Tomt Høyenhall (190/130) balanseverdi kr. 400 000,-

**Investering**Gravemaskin kr 425 000,-

Disposisjonsfond kr 208 000,-  
Ubundne investeringsfond kr 379 000,-  
Bundne inv.fond jordvarme i Hole kirke kr 400 000,-

### **ÅRSSTATISTIKKEN**

Til årsmøte ligger årsstatistikken i sin helhet vedlagt. Under er det satt opp en sammenlikning av nøkkeltall for de siste årene.



### **TROSOPPLÆRINGS TILTAK**

Årsrapport for trosopplæring og diakoni 2021

Trosopplæringstiltak (koronatilpasset):

Mange tiltak har blitt avlyst pga. koronapandemien. Vi har på tross av dette hatt 44 dåp. Alle dåpsforeldre har vært på dåpssamling eller hatt dåpssamtale med prest.

Babysang: 11 g i Elstangen barnehage – med til sammen 15 barn. Pga. korona var det ingen samlinger i vår, kun på høsten. 2 babyer/mammaer var på besøk på Sundjordet bofellesskap før jul. Vi sang bl.a. julesanger sammen med beboerne.

Fadderpakker til 1 – års og 2 – års dåpsdag: 2 bøker ble delt ut til hver dåpsfamilie. En av fadderne ble bedt om å levere dåpshilsen til barnets dåpsdager.

Kirkebok til 4-åringer: 14 barn fikk kirkebok. (8 barn i 2020).

Julekrybba: Vi kunne ikke ha vår populære julekrybbesamling med barn dette året heller. Men vi satte den opp og konfirmantene laget engler som ble hengt opp over krybba.

Tårnagenter: 12 barn deltok sammen med sine familier. Hver deltaker tok med seg familien sin opp i tårnet. Dermed var det mange som fikk sett tårnet og hørt historien om kirketårnet og kirken vår. Ingen tårnagentgudstjeneste.

Lys Våken: 10 barn deltok på gudstjenesten, mens 9 barn overnattet i kirken.

Pilegrimsvandring: Siden årets pilegrimsgudstjeneste med påfølgende vandring ble avlyst, lagde vi et alternativt og trygt opplegg som skulle passe for både barnefamilier, konfirmanter og voksne. Det ble hengt opp rebusposter fra Hole kirke til Haug kirke, der de som sendte inn løsningsordet ble med i trekning av premier. Vi la ut en digital pilegrimsgudstjeneste med filming fra leden mellom Hole kirke og Haug kirke.

### **DIAKONI:**

Besøk på Hole- bo og rehabiliteringssenter og Sundjordet bofellesskap:

På tross av strenge tiltak i pleie- og omsorg, kunne vi gjennomføre sangsamlinger med besøk av diakonen gjennom hele året, bortsett fra noen uker rundt påske. Til sammen 28 ganger.

Ca. 8 - 10 beboere deltar. Sangstunden har en liturgisk ramme med lystenning, faste bibelvers, Fader Vår og velsignelsen til slutt. De eldre velger sanger fra et sanghefte.

Hole bo- og rehabilitering holdt stengt for besøk av kirken hele året. Var der 2 g før jul.

Hjemmebesøk: Koronaåret har dessverre gjort hjemmebesøk uaktuelt, men har blitt erstattet av samtaler pr. telefon.

Pilegrimsvandring: Det ble gjennomført 6 pilegrimsvandringer i løpet av året.

- Konfirmantene hadde pilegrimsvandring på undervisningsplanen for første gang i år. Pga. smittevern ble de inndelt i 3 grupper som gikk hver sin dag.

- Det har vært 2 vandringer sammen med Ringerike Fengsel, fra Norderhov til Bønsnes med stopp ved Skomakerstua.

- Den årlige kortvandring fra Bønsnes kirke til Skomakerstua ble gjennomført i juni. Billedkunstner Heidi Glattre deltok med foredrag om ikonkunst og egne bilder.

Oppdrag Bønsnes: 70 elever fra 6.trinn, 9 lærere og 4 frivillige deltok på et undervisningsopplegg om Olav den hellige, Bønsnes kirke og vikingtiden. Elevene representerte 3 av 4 barneskoler i bygda.

Julevandringer: Rundt 60 barn fra barnehagene i kommunen deltok på julevandring i Hole kirke. Pga. pandemien, måtte vi droppe Sollihøgda kapell.

Frivillig diakonigruppe: I november ble det opprettet en diakonigruppe med 4 deltakere:   
Gerd Rognmo Jakobsen, Ingeborg Høy, Eelkje Alkemade og Torun Eskevik Ruud.   
Vi ønsker å synliggjøre diakoni i Hole menighet samt utvikle menighetens frivillige diakonale arbeid i tråd med de behov i Holebygda. Vi ønsker å være kirkens omsorgstjeneste gjennom enkle handlinger og inkluderende fellesskap. Et mål er å samarbeide med lokale lag og foreninger, som bl.a. Frivilligsentralen. Vi vil møtes rundt 2 g i året.

Diakonforum: I vår ble det opprettet et diakonforum i Ringerike prosti med ønske om å få større fokus på kirkens diakonale arbeid. To fra Hole deltok på en prostisamling i Ullerål kirke med bl.a. en analyse av menighetens sterke og svake sider. Møtes en gang pr. mnd.

Takk til alle trofaste frivillige medarbeidere som gjør trosopplæring og diakoni mulig!

Røyse, 23.februar 2022

Torun Eskevik Ruud

### **KIRKEMUSIKK**

### Nok et år ble musikklivet i menigheten sterkt preget av covid-19, smitteverntiltak og nedstengninger.

### Ringerike Vocalis

### Koret Ringerike Vocalis måtte avlyse konsertene i januar 2021, og det skulle gå helt fram til juni før det igjen var mulig å samles til øvelse. Da ble det gjennomført gruppeøvelser med 10 sangere om gangen. Fra september til november ble det holdt fem helge-øvelser med hele koret samlet, med mål om å fullføre Intermezzo-prosjektet. Dessverre ble det nedstengning igjen, så dette prosjektet har fortsatt ikke fått en avslutning i form av framførelse av verkene koret har innstudert.

### Bønsnes sommerfestival

### Et lyspunkt i pandemi-året 2021 var at sommerkonsertene som skulle ha vært sommeren 2020 nå ble gjennomført, riktig nok i Hole kirke i stede for Bønsnes kirke, og litt senere på sommeren enn først planlagt. Serien fikk tittelen “Sensommerkonserter”, og med gode smittevernrutiner ble det en vellykket opplevelse.

### • Den første konserten var søndag 1. august med den etterspurte fiolinisten Arvid Engegård, trekkspillvirtuosen Håvard Svendsrud og bassist Svein Haugen. Trioen spilte varierte toner fra så vel det klassiske repertoaret som festlig sigøynermusikk og livlig tango.

### • Konsert nummer to søndag 22. august bød på klassiske perler med sopranen Gunda-Maria Bruce, kantor Grethe Ulversøy, og den unge cellisten Sandra Lied Haga.

### • Søndag 5. september fikk vi storfint besøk av Sigmund Groven, Henning Sommerro og Marianne Bye Granheim som gjestet oss med et utsøkt og spennende program. Mange av Sommerros og Grovens egne komposisjoner ble framført, samt tekster av Erik Bye. Sommerros tolkning og improvisasjon over «Jeg går og rusler på Ringerike» ble en uforglemmelig opplevelse for de som var så heldige å få oppleve konserten. Konserten var helt utsolgt, og det var leit at vi ikke kunne ta inn flere publikummere.

### Musikk i gudstjenestene

### Året startet med avlysning av mannskorets årlige deltakelse på Hellig tre kongers-gudstjenesten, og igjen brudd på en lang tradisjon. Mezzo-sopranen Anne-Carolyn Schlüther steppet inn som solist.

### Flere gudstjenester utgikk fra januar og en periode utover. Det ble i stedet arrangert åpen kirke med musikk spilt på flygel og orgel, men det var ikke lov å markedsføre at det var musikk i kirken.

### Hole menighet samarbeidet med Ringerike om digitale gudstjenester, med en rotasjon på hvilken menighet som hadde ansvar for musikken. Påsken ble også digital.

### På 10-års markeringen for Utøya-tragedien bidro Madeleine Ossum på fiolin og Gunda-Marie Bruce på sang sammen med kantor Grethe Ulversøy, og August Saxegaard ble akkompagnert av Gudmund Aurdal på flygel. Få fikk plass inne i kirken, men ved storskjermen ute var det god plass.

### Olsok ble feiret som utegudstjeneste, og her bidro Ringerike Vocalis med korsang.

### Andre som har bidratt på gudstjenester gjennom året, kan nevnes blant andre:

### Øystein Hagen (sang og gitar), Ingri Elise Engeland (fløyte), Inger Farstad (sang),

### søsknene Mathias (fiolin), Nathaniel (sang), Johannes (fiolin) og Synnøve Liodden (bratsj),

### Egil Granum (piano) og Anna Granum Skafjeld (sang),

### Gry Haugen (piano), Synne Haugen (sang) og Helena Falck Botolfsen (fiolin).

### Avlyste konserter

### Før jul ble det igjen strengere restriksjoner, og både konserten med Da Capo og konserten med Øystein Hagen måtte dessverre avlyses.

### Barnekoret Jubaluba gjennomførte ikke ordinære øvelser i 2021, men deltok solistisk ved noen anledninger.

### **SØNDAGSSKOLE**

Hole menighets søndagsskole er tilsluttet Søndagsskolen Norge, og abonnerer på opplegget deres; Sprell-Levende, og på 10 eksemplarer av søndagsskolebladet BARNAS. Barna får med seg et blad hjem hver gang.

I 2021 hadde vi søndagsskole 11 ganger. Det var 34 barn innom, derav flere barn i dåpsfølge på høsten når det igjen var dåp under gudstjenesten. 12 av barna betalte kontingent på 50 kroner, og disse mottar vi ekstra frifondmidler for. Antall barn hver gang varierte mellom 3 og 12 barn. Vi sender en SMS med påminning til foreldrene før hver samling,

Det var et annerledes år også i år på søndagsskolen, og vi startet vårsesongen i mai, men rakk 4 samlinger før sommerferien. Høsten ble nesten vanlig men med enkle tilpasninger.

Før påske reiste vi rundt og delte vi ut BARNAS-blader og ei påskebok, til de som pleier å komme søndagsskolen.

Målet vårt på Søndagsskolen er at barna skal bli kjent med Guds ord og Jesus, og ha det gøy sammen i et kristent fellesskap, gjennom bibelfortelling, bønn, undring, lek og andre aktiviteter. Søndagsskolens visjon er JESUS TIL BARNA og vi ønsker mange flere barn og ledere på hjertelig velkommen på søndagsskolen vår her i Hole.

Barna pleier å ha med seg litt penger på søndagsskolen som vi samler inn og sender inn til et felles misjonsprosjekt i Søndagsskolen Norge. I 2021 samlet vi inn kr. 920.-, som gikk Stefanus- alliansens misjonsprosjekt Stefanusbarna i søppelslummen i Kairo, Egypt.

Helgelandsmoen, 22.februar 2022

Elin Tønderum Holm   
Søndagsskolen

### **HOLE TWEENS**

Hole Tweens er for barn i 5 til 7 trinn. Vi samles i kirkekjelleren fredager kl. 18-20.

Ledere er Noralv Holm og Elin Tønderum Holm

Hole Tweens er innmeldt i Søndagsskolen Norge. Vi kjøper inn Aldri Alene som er et trosopplæringsopplegg for Tweens, laget i et samarbeid med Søndagsskolen Norge, NLM ung, Acta (Normisjon) og Blå kors. Vi har kjøpt 3 av i alt 6 pakker.

Litt om opplegget. Vi begynner med en liten film hver gang med aktuelle tema som tar bibelteksten inn i barnas hverdag. Deretter løser vi forskjellige oppgaver, samtaler om bibelteksten, har bønnevandring og andre aktiviteter. Vi avslutter med litt å spise og drikke.

Vi planlegger med 5 samlinger i halvåret. Dessverre gjorde nedstengningen at vi ikke hadde noen samlinger i vårhalvåret, men 5 samlinger i høst. Det har også vært vanskelig å reklamere for samlingene siden vi ikke har kunne samles så mange, men det håper vi bedres framover.

Det var totalt 5 barn på samlingene, og alle betalte medlemskontingent på 50 kroner. Dette gir frifondmidler for 2022.

Siden samlingene er i kirken er vi avhengige av at foreldrene kjører Tweensa til og fra.

I november deltok Noralv og jeg på Søndagsskolens Høstkonferanse på Gardermoen med flott inspirasjon og fellesskap.

Helgelandsmoen, 22. februar 2022

Elin Tønderum Holm   
Hole Tweens

### **CORONA**

2021 vil sammen med store deler av 2020 gå inn i historien som coronaår. Året har vært preget av alt fra strenge antallsrestriksjoner på arrangementer, strenge smitteverntiltak og mye som har blitt avlyses. Det har vært utfordrende å være i en usikker ventetid, uten å vite når samfunnet kan åpne opp igjen. Det har ikke alltid vært lett å tolke regjeringens smittevernregler og anbefalinger.

Hele tiden være oppdatert på, ekstra renhold, og mye uforutsigbarhet har vært krevende. Staben er ikke stor, og sårbare hvis noen skulle bli syke. Derfor har det vært begrensinger av tilstedeværelse på kontoret. Dette har ikke vært så bra mht. samarbeid og fellestid med kollegaer.

Coronarelatert tiltak har tatt mye tid og energi. Dette har gått ut over andre oppgaver som har blitt nedprioritert.

### **DUGNAD OG FRIVILLIGE**

Hole menighet har rundt 72 flinke frivillige som stiller opp for menigheten, og gjør en uvurderlig viktig jobb. Vi har frivillige som stiller som kirkeverter, tekstleser, er med på trosopplæring, driver søndagsskole, Tweens, musikk/kor, bidrar i og deler ut Holeposten, jobber i komiteer og rådet, stiller på dugnad, pluss flere små og store oppgaver som gjøres i løpet av året. Listen over frivillige, og hva de har bidratt med er litt kortere i 2021 en ellers. Mye er blitt avlyst, og noen av de frivillige er i risikogruppen og har dermed ikke vært så mye med som ellers. Uansett så setter vi utrolig stor pris på hver enkelt frivillig.

Søndagsskolen drives av Elin Tønderum Holm.  
Hole Tweens driver av Elin Tønderum Holm og Noralv Holm.  
Styreleder prosjektkoret Ringerike Vocalis Torgeir Brørby.  
Bønsnes sommerfestival har styre av frivillige.

Tusen takk til alle frivillige. Dere er viktige.

For Hole kirkelige fellesråd

Anne Hurum  
Rådsleder